CELEX: 62017CA0552
Language: el
Date: 2018-12-19 00:00:00
Title: Υπόθεση C-552/17: Απόφαση του Δικαστηρίου (τέταρτο τμήμα) της 19ης Δεκεμβρίου 2018 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Alpenchalets Resorts GmbH κατά Finanzamt München Abteilung Körperschaften [Προδικαστική παραπομπή — Φορολογία — Εναρμόνιση των φορολογικών νομοθεσιών — Κοινό σύστημα φόρου προστιθεμένης αξίας (ΦΠΑ) — Οδηγία 2006/112/ΕΚ — Ειδικό καθεστώς για τα πρακτορεία ταξιδίων — Παροχή κατοικίας διακοπών που εκμισθώνεται από άλλους υποκείμενους στον φόρο — Πρόσθετες παροχές — Κύριες και παρεπόμενες υπηρεσίες — Μειωμένοι φορολογικοί συντελεστές — Καταλύματα που παρέχονται από πρακτορείο ταξιδίων ιδίω ονόματι]

18.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/16
            
         
      Απόφαση του Δικαστηρίου (τέταρτο τμήμα) της 19ης Δεκεμβρίου 2018 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Alpenchalets Resorts GmbH κατά Finanzamt München Abteilung Körperschaften
      (Υπόθεση C-552/17) (1)
      
      ([Προδικαστική παραπομπή - Φορολογία - Εναρμόνιση των φορολογικών νομοθεσιών - Κοινό σύστημα φόρου προστιθεμένης αξίας (ΦΠΑ) - Οδηγία 2006/112/ΕΚ - Ειδικό καθεστώς για τα πρακτορεία ταξιδίων - Παροχή κατοικίας διακοπών που εκμισθώνεται από άλλους υποκείμενους στον φόρο - Πρόσθετες παροχές - Κύριες και παρεπόμενες υπηρεσίες - Μειωμένοι φορολογικοί συντελεστές - Καταλύματα που παρέχονται από πρακτορείο ταξιδίων ιδίω ονόματι])
      (2019/C 65/19)
      Γλώσσα διαδικασίας: η γερμανική
      
         Αιτούν δικαστήριο
      
      Bundesfinanzhof
      
         Διάδικοι στην υπόθεση της κύριας δίκης
      
      Alpenchalets Resorts GmbH
      
         κατά
      
      Finanzamt München Abteilung Körperschaften
      
         Διατακτικό
      
      
                  1)
               
               
                  Τα άρθρα 306 έως 310 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχουν την έννοια ότι απλώς και μόνον η διάθεση από ένα πρακτορείο ταξιδίων μιας κατοικίας διακοπών που εκμισθώνεται από άλλους υποκείμενους στον φόρο ή μια τέτοια διάθεση κατοικίας διακοπών συνοδευόμενη από πρόσθετες παροχές, ανεξαρτήτως της σημασίας των εν λόγω πρόσθετων παροχών, αποτελούν εκάστη μια ενιαία υπηρεσία που εμπίπτει στο ειδικό καθεστώς για τα πρακτορεία ταξιδίων.
               
            
                  2)
               
               
                  Το άρθρο 98, παράγραφος 2, της οδηγίας 2006/112 έχει την έννοια ότι η παροχή υπηρεσιών από τα πρακτορεία ταξιδίων η οποία συνίσταται στην παροχή καταλυμάτων διακοπών, και η οποία εμπίπτει στο άρθρο 307 της οδηγίας αυτής, δεν μπορεί να υπαχθεί σε μειωμένο συντελεστή ή σε έναν από τους μειωμένους συντελεστές που διαλαμβάνονται στην πρώτη διάταξη.
               
            
         (1)  ΕΕ C 437 της 18.12.2017.